section_heading: Zrakoplovstvo
paragraph_text: Nakon što je Gvineja Bisau godine 1974. stekla neovisnost do Portugala, ratno zrakoplovstvo (Força Aérea de Guinea Bissau, skraćeno: FAGB) formirano je od bivših portugalskih zrakoplova Douglas C-47, sjevernoameričkih T-6, zrakoplova Dornier Do 27 te helikoptera Aérospatiale Alouette III. Kasnije je dodatno opremljeno od strane Sovjetskog Saveza tako što su u službu prvi put uvedeni borbeni zrakoplovi. Donacija se sastojala od 5 MiG-ova 17, dva MiG-a 15 UTI te jednog helikoptera Mi-8. Godine 1978. Francuska je pružila pomoć donacijom jednog zrakoplova Cessna 337 za obalnu patrolu te jednog helikoptera Aloutte III. Kasnije, FAGB od Angole dobiva jedan zrakoplov Dassault Falcon 20F, ali ga ubrzo prodaje SAD-u. Tijekom 1980-ih godina stari MiG-ovi zamijenjeni su MiG-ovima 21, osim toga, nabavljena su i dva transportna zrakoplova - An-24 i YAK-40 te još jedan Mi-8 helikopter. Početkom 1990-ih nabavljeno je nekoliko borbenih poljskih borbenih zrakoplova tipa PZL-Mielec Lim-6 iz Poljske i Istočne Njemačke.